Data was extracted from:https://www.infomed.co.il/treatments/laparoscopy/

לפרוסקופיה (Laparoscopy)
ערוץ האורולוגיה
4 דקות קריאה
כללי
שאלות ותשובות
מאמרים
המונח לפרוסקופיה מקורו ביוונית, והוא נוצר מצירוף המילים
lapara
, שמשמעותה מותן או בהכללה בטן, ו-
skopein
, שמשמעותה לבצע בדיקה
.
לפרוסקופיה היא שיטת ניתוח הנמנית עם מכלול השיטות המכונות
כירורגיה
זעיר-פולשנית או
אנדוסקופיה
. הכוונה לניתוחים המבוצעים לצורכי אבחון או טיפול תוך כדי סיוע במכשיר טלסקופי צר המוחדר לגוף כדי לצפות בחללים פנימיים. ייחודה של הלפרוסקופיה בכך שהיא מאפשרת אבחון וטיפול בניתוח במצבי חולי הקשורים לאיברי הבטן ולאגן, מבלי להידרש לפתיחת הבטן
.
אנדוסקופיה תוארה לראשונה בשנת 1806 כאשר
Philip Buzzini
בנה מכשיר המבוסס על צינורית פשוטה ונר כמקור אור, במטרה להדגים את השופכה מבפנים. בתחום הגינקולוגי בוצעה הבדיקה הראשונה בשיטה האנדוסקופית בשנת 1869 על ידי
Pantaleoni
, אשר ניסה להדגים פוליפים ברחמה של אישה שלקתה בדמם בלתי סדיר בעזרת ציסטוסקופ (מכשיר אנדוסקופי שנועד להדגמת שלפוחית השתן). בשנת 1901 בחן
George Kelling
בעזרת ציסטוסקופ את חלל הבטן בכלבים. הוא הזרים אוויר מסונן לחלל הבטן במטרה לעצור דימום תוך-בטני במצבים כגון הריון חוץ-רחמי, כיב מדמם וכו
'
.
צילום: shutterstock | Iryna Inshyna
את המונח לפרוסקופיה טבע לראשונה
Jacobaeus
משוודיה, אשר ב-1911 בחן בעזרת ציסטוסקופ את חלל הבטן והחזה.
Raoul Palmer
מפריז ביצע בשנת 1944 ניתוחים גינקולוגיים בעזרת לפרוסקופיה שבמהלכם הושכבה האישה כשראשה מוטה כלפי מטה וחלל הבטן נופח על ידי גז. באופן זה התאפשרו הרמת דופן הבטן והרחקתה מן האיברים הפנימיים, ודחיקת האיברים אשר אינם מעורבים בניתוח הרחק מן השדה הניתוחי. בראשית הדרך היה מקור האור לניתוח שבוצע בעזרת הלפרוסקופיה ממוקם בתוך הבטן, וסיכן את החולים בשל החשיפה לחום ולחשמל. לשם כך פותחה בשנת 1952 מערכת אור קר, שבה מקור האור נמצא מחוץ לגוף. התפתחויות משמעותיות בתחומי האופטיקה, הדימות והאלקטרוניקה, ושילובן בטכנולוגיות רפואיות, הובילו בעשורים האחרונים להזנקתן של שיטות ניתוח אשר במשך שנים קפאו על השמרים
.
כיום נעזרים בלפרוסקופיה במגוון רחב של תחומי כירורגיה שונים, לרבות כירורגיה כללית, גינקולוגיה, אורולוגיה ועוד
.
העתיד טומן בחובו חידושים והתפתחויות בתחום הכירורגיה הלפרוסקופית. כבר עתה אנו ניצבים בפתחו של עידן שבו יבוצעו ניתוחים לפרוסקופיים אל מול תמונה תלת-ממדית, תוך הסתייעות ברובוטים ובשליטה מרחוק, כך שמנתח הנמצא ביוסטון, למשל, יוכל לבצע ניתוח בתל-אביב או בחלל.
מתי מתבצע
הפעולות הלפרוסקופיות מסווגות באופן כללי לשם אבחון ולשם ניתוח. לפרוסקופיה לשם אבחון מבוצעת במצבים שבהם קיים חשד לבעיה בבטן או באגן, אך לא ניתן להגיע לאבחון מדויק באמצעים שאינם פולשניים, כגון כאב כרוני באגן, אי-פוריות ועוד. לעיתים מבוצעת לפרוסקופיה לשם אבחון כחלק מהבירור בעקבות חבלת בטן, במטרה לזהות מצבים כדוגמת קרע בסרעפת, קרע בטחול, דימום בחלל הבטן וכו', או כשמתעורר ספק לגבי הצורך בפתיחת בטן.
לפרוסקופיה לצורך ניתוח מבוצעת לשם טיפול במצבים רבים ומגוונים, בהם כריתת כיס המרה, כריתת התוספתן, ניתוח לטיפול ברפלוקס קיבה-ושט, כריתת המעי הגס, כריתת הטחול, תיקון בקע מפשעתי ועוד. בתחום הכירורגיה הגינקולוגית ההסתייעות בלפרוסקופיה שכיחה בפעולות כגון: כריתת כיסות (ציסטות) שחלתיות תוך שימור רקמת שחלה תפקודית, תיקון החצוצרות, כריתת הטיפוליות (חצוצרות ושחלות), עיקור (קשירת חצוצרות), טיפול בהריון חוץ-רחמי, טיפול בתסביב שחלתי, טיפול באנדומטריוזיס, טיפול במחלת
שחלות פוליציסטיות
,
טיפול במורסה שחלתית-חצוצרתית, הפרדת הידבקויות, כריתת הרחם, כריתת שרירנים (מיומות) מגוף הרחם תוך שימור הרחם (בדרך כלל על רקע אי-פריון), ובשנים האחרונות גם לצורך טיפול בבעיות רצפת האגן וניתוחים גינקו-אונקולוגיים
.
הכנות לטיפול
[1]
בשלב הראשון, בעת הפגישה עם הרופא או הרופאה, תקבלו הסבר על ההליך. זה הזמן לשאול כל שאלה שיש לכם.
ייתכן שכבר בשלב זה תתבקשו לחתום על אישור הסכמה לניתוח. קראו בעיון את המסמך ושאלו כל דבר שאינו ברור לכם.
הרופא או הרופאה ישאלו שאלות על העבר הבריאותי שלכם. ייתכן שגם תעברו בדיקות גופניות, בדיקות דם, בדיקות הדמיה ובדיקות אבחון אחרות.
עדכנו את הרופא/ה אם אתם רגישים או אלרגיים לתרופות כלשהן, כמו גם לחומרים כגון לטקס.
עדכנו את הרופא/ה בכל התרופות שאתם נוטלים, כולל תרופות ללא מרשם, תוספי תזונה, ויטמינים ותרופות מרשם.
עדכנו את הרופא/ה אם יש לכם היסטוריה של הפרעות דימום. מאוד קריטי לעדכן אם אתם נוטלים תרופות מדללות דם, אספירין או תרופות אחרות המשפיעות על קרישת הדם. ייתכן שיהיה צורך להפסיק לקחת תרופות אלו לפני ההליך.
עדכני את הרופא/ה שלך אם את בהריון או חושבת שאת בהריון.
יש לצום 8 שעות לפני ההליך (מים ואוכל).
יש להסיר תכשיטים ופירסינג באזור הטבור.
בהתאם לסוג הלפרוסקופיה, ייתכן שיהיה צורך בנטילת חומר משלשל דרך הפה כדי לנקות את המעיים לפני הניתוח, או שיהיה צורך בחוקן, כמה שעות לפני ההליך.
ייתכנו הנחיות אחרות בהתבסס על המצב הרפואי של כל מטופל/ת.
בזמן הטיפול
שיטת הניתוח הלפרוסקופי מבוססת על מספר שלבים קבועים, הכוללים
[2]
:
הרדמה כללית, כך שלא מורגש כאב במהלך ההליך.
ביצוע של חתך קטן אחד או יותר בבטן. החתכים מאפשרים להחדיר את הלפרוסקופ, כלי ניתוח קטנים וצינור המשמש לשאיבת גז אל הבטן.
החדרת מחט מיוחדת דרך דופן הבטן לצורך הזרמת גז פחמן דו-חמצני וניפוח חלל הבטן, ולאחר מכן הכנסת הלפרוסקופ לחלל הבטן דרך שרוול מיוחד.
סקירת הבטן והאגן בעזרת התמונה המועברת מהלפרוסקופ אל מסך, החדרת מכשירי הניתוח דרך פתחים זעירים נוספים בדופן הבטן, וביצוע הפעולה המתוכננת
.
אחרי הטיפול
לאחר ההליך, הגז יוצא מהבטן, החתכים נסגרים באמצעות תפרים ומונחת תחבושת על האזור. לעתים קרובות ניתן יכול ללכת הביתה באותו היום, אך ייתכן שיהיה צורך להישאר בבית החולים למשך הלילה
[2]
.
לפרוסקופיה היא כאמור ניתוח זעיר פולשני, מה שמאפשר זמן אשפוז קצר יותר, החלמה מהירה יותר, פחות כאב וצלקות קטנות יותר, וזאת בהשוואה לניתוח המסורתי (ניתוח פתוח)
[3]
.
סיכונים
ללפרוסקופיה יתרונות רבים על פני שיטת הניתוח המקובלת הכוללת פתיחת הבטן. מהבולטים שבהם: החלמה מהירה, קיצור משך האשפוז, הפחתת כאב, וכתוצאה מכך צמצום הצורך במשככי כאב, תוצאות קוסמטיות טובות לאין שיעור וכן מיעוט סיבוכים, בפרט סיבוכים בפצעי הניתוח כגון זיהום ובקע. בזכות יתרונות אלה מתקבלת הלפרוסקופיה בהדרגה כטיפול הבחירה במגוון גדל והולך של בעיות המצריכות ניתוח
.
לצד זאת, אנשים רבים סובלים לאחר הניתוח מכאבי בטן קלים או אי נוחות. בעיות חמורות אינן שכיחות, אך הן עלולות לכלול דימום באזור החתך, זיהום
[2]
, פגיעה באיברים בבטן וכניסה של פחמן דו חמצני לאזורים שמחוץ הבטן
[1]
.
ישנם מקרים בהם לא מומלץ לבצע לפרוסקופיה. להלן כמה מהם
[1]
:
קיימים גידולים סרטניים בשלבים מתקדמים על דופן הבטן
.
קיימת שחפת כרונית.
יש בעיית דימום כמו ספירת טסיות דם נמוכה (תרומבוציטופניה)
.
נוצרו הרבה הידבקות באזור עקב ניתוחים אחרים
.
המטופל/ת נוטלים מדללי דם.
ייתכנו סיכונים אחרים בהתאם למצב הרפואי של המטופל/ת.
תוצאות הטיפול
בזמן ההתאוששות בבית לאחר הלפרוסקופיה, כדאי להקפיד על כמה דברים
[4]
:
לא לשתות אלכוהול או לנהוג לפחות 24 שעות לאחר הניתוח.
ניתן להתרחץ לאחר הניתוח.
ניתן להסיר את התחבושת בבוקר שלאחר הניתוח או יומיים עד שלושה לאחר הניתוח (תלוי בסוג החומר).
בדרך כלל ניתן לחזור לעבודה כשלושה ימים לאחר הניתוח.
ייתן שצפוי שתן ירוק, זאת במקרים בהם נעשה שימוש בחומר כחול לצורך בדיקת החצוצרות.
לרוב ניתן לחדש פעילות מינית כבר כשבוע לאחר הניתוח.
[1]
https://www.hopkinsmedicine.org/health/treatment-tests-and-therapies/laparoscopy
[2]
https://www.nhs.uk/conditions/laparoscopy/
[3]
https://medlineplus.gov/lab-tests/laparoscopy/
[4]
https://my.clevelandclinic.org/health/treatments/4819-laparoscopy